นายสมพงษ์ กล่าวว่า ผู้ประสบภัยที่บ้านพังทั้งหลัง รวม 431 หลังคาเรือน จะให้เงินชดเชยหลังละ 3 หมื่นบาทแต่บ้านที่เสียหายบางส่วนเจ้าหน้าที่ออกสำรวจมีจำนวน 2,446 หลังคาเรือน ซึ่งระดับความเสียหายแตกต่างกัน การช่วยเหลือย่อมไม่เท่ากัน อาจสูงสุด 2 หมื่นบาท บางรายอาจได้ 5,000 บาท เจ้าหน้าที่จะจัดระดับความเสียหาย แต่ต้องเป็นตามสภาพจริงที่ชาวบ้านเดือดร้อน นายบุญมี ดาระคำ อายุ 59 ปี อยู่บ้านเลขที่ 71/1 หมู่ 7 ต.แม่พูล อ.ลับแลว่า เมื่อวันที่ 4 มิถุนายน ที่ผ่านมา มีเจ้าหน้าที่นำเงินช่วยเหลือมามอบให้ผู้ประสบภัยที่บ้านเสียหายทั้งหลังครอบครัวละ 1 หมื่นบาท ที่ศูนย์ช่วยเหลือผู้ประสบภัยน้ำท่วม เทศบาลตำบลหัวดง แต่กลับไม่มีรายชื่อของครอบครัวตนสภาพบ้านยังจมอยู่ใต้น้ำ ซึ่งอยู่ตรงข้ามบ้านผู้ใหญ่บ้าน หมู่ 7 สอบถามเจ้าหน้าที่กลับได้รับคำตอบว่า ไม่มีรายชื่อครอบครัวเสนอไปให้ราชการรับทราบ เมื่อสอบถามผู้ใหญ่บ้าน กลับได้รับคำตอบว่าไม่ทราบ มีหลักฐานการแจ้งความกับเจ้าหน้าที่ตำรวจ และนำไปให้ผู้ใหญ่บ้านเรียบร้อยแล้ว พอตนยืนยันว่าบ้านเสียหายทั้งหลังจริงๆ ต่อมามีใครไม่ทราบชื่อนำเงินมาให้ 2,000 บาท พอถามถึงที่เหลืออีก 8,000 บาท ไม่มีใครให้คำตอบได้เลย"ไม่รู้จะไปขอความเป็นธรรมจากที่ไหน เจ้าหน้าที่ก็บอกว่ารายชื่อนำเสนอจังหวัดไปหมดแล้ว หากครอบครัวผมตกสำรวจขึ้นมาจริงๆ คงไม่ได้รับความช่วยเหลือจากหน่วยงานไหนแน่นอน" นายบุญมี กล่าว
ใครคือผู้ประสบภัยที่บ้านพังทั้งหลัง รวม 432 หลังคาเรือน 
บุญมี ดาระคํา